Terrakottakrigeren

Terrakottakrigeren er en hongkongkinesisk romantisk fantasy-komedie fra 1989 regissert av Ching Siu-tung. Filmen handler om terrakottageneralen Tiang som forelsker seg i "feil" kvinne. Dette er noe som ikke tolereres og begge dømmes til døden. Før de dør gir hun ham et stoff utviklet av en alkymist som gjør ham udødelig. Handlingen flyttes så over 2000 år frem i tid, til 1930. Et småfly med en kjent skuespillerinne krasjlander oppå et gedigent gravsted som viser seg å inneholde Keiser Qin og statuer av terrakottakrigere. Der våkner Tiang fra sin "dvale" og finner tilbake til sin elskede, reinkarnert som skuespillerinnen. Hovedrollene spilles av Zhang Yimou og Gong Li. Filmen er basert på en roman av Lilian Lee.

Terrakottakrigeren innbrakte nesten HK $21 millioner i Hongkong.

Den har (per 2023) fått karakteren 6,7 (av 10) på IMDb (basert på ca 1000 stemmer).

Filmen ble lansert internasjonalt under tittelen A Terra-Cotta Warrior.

Rollebesetning 
(utvalg)
 Zhang Yimou – General Meng Tianfang (Mong Tin-Fong) / Terrakotta rengjører
 Gong Li – Han Dong'er / Zhu Lili (Hon Tung Yee) / Japansk turist
 Yu Rongguang – Bai Yunfei (Pak Wan Fei)
 Wu Tianming – filmregissør
 Lu Shuming – Keiser Qin
 Che Bok-man – Xu Fu / tur-guide (Tsui-Fok)
 David Cheung – Yuen Mong Ling
 Chiu Chi-gong
 Choi Hin-cheung

Referanser

Eksterne lenker 
 

Filmer fra 1989
Hongkongkinesiske fantasyfilmer
Hongkongkinesiske eventyrfilmer
Hongkongkinesiske filmkomedier
Hongkongkinesiske romantiske filmer
Filmer basert på bøker
Filmer lagt til Kina